**z 22. novembra 2023,**

**ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov v znení zákona č. 518/2022 Z. z.**

Národná rada Slovenskej republiky sa uzniesla na tomto zákone:

**Čl. I**

Zákon č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov v znení zákona č. 518/2022 Z. z. sa mení a dopĺňa takto:

1. V § 45 ods. 7 prvej vete a ods. 8 prvej vete sa slovo „Ministerstvo“ nahrádza slovami „Ak v § 45a nie je ustanovené inak, ministerstvo“.

2. V § 45 odsek 14 znie:

„(14) Ustanovenia § 3 ods. 1 písm. c) štvrtého bodu okrem štruktúry údajov od zdravotných poisťovní podľa § 39 ods. 2, § 39 ods. 1 písm. d) dvadsiateho druhého až dvadsiateho piateho bodu, § 40 ods. 5 druhej vety, § 40 ods. 9 písm. c), § 40 ods. 12 až 18, § 42 ods. 1 štvrtej vety a § 42 ods. 3 písm. k) sa do 31. decembra 2024 neuplatňujú.“.

3. Za § 45 sa vkladá § 45a, ktorý vrátane nadpisu znie:

„§ 45a

Prechodné ustanovenie k úpravám účinným dňom vyhlásenia

Ak ministerstvo zdravotníctva nevydalo rozhodnutie podľa § 45 ods. 7 a 8 do 31. decembra 2022, urobí tak do 31. decembra 2023 na základe údajov podľa § 3 ods. 1 písm. d), § 37 a § 39 predložených ministerstvu zdravotníctva za roky 2019 až 2021.“.

**Čl. II**

Tento zákon nadobúda účinnosť dňom vyhlásenia.

 prezidentka Slovenskej republiky

predseda Národnej rady Slovenskej republiky

 predseda vlády Slovenskej republiky